laion/Wikipedia-Exotic huggingface dataset:
היוזמה הגלובלית לאסתמה

היוזמה הגלובלית לאסתמה (GINA, ג'ינה) היא ארגון שמטרתו המוצהרת היא כתיבת הנחיות רפואיות במשותף עם פקידי בריאות ציבור ואנשי מקצועות בריאות בעולם לצמצום שכיחות אסתמה, תחלואת אסתמה ותמותה מהמחלה. GINA הושק בשנת 1993 כשיתוף פעולה בין המכון הלאומי (האמריקאי) ללב, ריאות ודם, המכונים הלאומיים (האמריקאיים) לבריאות, וארגון הבריאות העולמי. GINA עורכת ביקורת מתמדת של פרסומים מדעיים על אסתמה והיא מובילה בהפצת מידע על הטיפול בחולים עם אסתמה. GINA מפרסמת מקורות מידע כגון הנחיות מבוססות ראיות לניהול אסתמה, ומפעילה אירועים מיוחדים כגון יום האסתמה העולמי. הנחיות GINA, המעודכנות מדי שנה, משמשות את הרופאים ברחבי העולם. מהצהרת ניגוד העניינים באתר הארגון עולים קשרים פיננסיים אישיים ומחקריים של מרבית אנשי GINA עם יצרני תרופות לאסתמה. אתר האינטרנט הרשמי של היוזמה הגלובלית לאסתמה "About Us". Global Initiative for Asthma. GINA. אורכב מ-המקור ב-2016-03-04. נבדק ב-7 בפברואר 2012. {{cite web}}: (עזרה) Bateman, E. D.; Hurd, S. S.; Barnes, P. J.; Bousquet, J.; Drazen, J. M.; Fitzgerald, M.; Gibson, P.; Ohta, K.; O'Byrne, P. (2008). "Global strategy for asthma management and prevention: GINA executive summary". European Respiratory Journal. 31 (1): 143–178. doi:10.1183/09031936.00138707. PMID 18166595. Boulet, LP; Fitzgerald JM; Levy ML; Cruz AA; Pedersen S; Haahtela T; Bateman ED. (1 במאי 2012). "Asthma guidelines implementation: a guide to the translation of GINA guidelines into improved care". Eur Respir J. 39 (5): 1220–9. doi:10.1183/09031936.00184511. PMID 22282546. {{cite journal}}: (עזרה) Liard, R; Leynaert B; Zureik M; Beguin FX; Neukirch F. (16 באוקטובר 2000). "Using Global Initiative for Asthma guidelines to assess asthma severity in populations". Eur Respir J. 16 (4): 615–20. doi:10.1034/j.1399-3003.2000.16d08.x. PMID 11106201. {{cite journal}}: (עזרה) GINA, 2018 DISCLOSURE OF INTEREST INFORMATION, ginasthma.org, ‏2018-12-31
מוזיאון איי פוקלנד

מוזיאון איי פוקלנד (באנגלית: Falkland Islands Museum) הוא מוזיאון הממוקם באתר המספנות ההיסטורי שבעיר סטנלי, בירת איי פוקלנד, בדרום האוקיינוס האטלנטי. המוזיאון מנוהל על ידי קרן מוזיאון איי פוקלנד והקרן הלאומית (the Falkland Islands Museum and National Trust). המוזיאון מציג את ההיסטוריה של ההתיישבות באיים, ואת החי והצומח של איי פוקלנד, וכן המוזיאון מטפל בשימור והגנה על מבנים בעלי חשיבות ארכאולוגית והיסטורית באיי פוקלנד. במוזיאון למעלה מ-5,000 מוצגים, ובהם תצלומים, סרטים, אפמרה, וכן הקלטות של עדויות חיות של תושבי האיים. המוזיאון הוא אחד מאתרי התיירות המרכזיים של העיר סטנלי. הרעיון להקים מוזיאון באיים, הועלה בראשית המאה ה-20 על ידי הגברת אולארדייץ', רעייתו של מושל איי פוקלנד סר ויליאם לאמונד אולארדיץ'. אולארדייץ' הציעה לאסוף מוצגים הנוגעים להיסטוריה של האיים. ב-9 בנובמבר 1909 נחנך המוזיאון הראשון על ידי מושל האי. אוסף המוצגים הוצג בבית הספר היסודי הישן של האיים, והציג ממצאים שונים (חלקם ללא קשר לאיים), ובהם אוסף של ביצי ציפורים מקומיות, וכן אבנים שהתגלו בקיבות בעלי חיים ימיים, ומאובנים. המוזיאון היה פתוח לשעתיים, בימים בהם הגיעה אוניית הדואר לאיים. לאחר מספר שנים עבר המוזיאון לקומה התחתונה של בית העירייה, ובהיותו שם נוספו ממצאים רבים העוסקים בטבע של האיים, ואולם כל המוצגים נשרפו עת שהמבנה עלה באש ב-16 באפריל 1944. בסוף שנות ה-60 של המאה ה-20 קבוצת מתנדבים פתחה את המוזיאון מחדש בחדר האחורי של אולם הספורט של העיר סטנלי. האוסף גדל עד שצר המקום להכילו, וחברת איי פוקלנד הציעה שני חדרים עבור המוזיאון בבניין החברה. במהלך מלחמת פוקלנד, אוסף המוזיאון נארז ואוכסן על מנת להגן עליו. הוחלט לפתוח את המוזיאון מחדש בשנת 1987. מאחר שאזור המספנות שבו רצו לפתוח את המוזיאון להא היה מוכן לכך, הוחלט לפתוח את המוזיאון ב-"בית בריטניה" שהיה זמין באותה עת. בית בריטניה היה מבנה טרומי שהובא מברזיל בשנת 1981 עבור חברת תעופה ארגנטינאית (Argentine airline L.A.D.E.) - והורכב עבור חברת תעופה זו בשדה התעופה של סטנלי. לאחר תום מלחמת פוקלנד שונה שמו של המבנה, והוא שימש את מפקדי חיל האוויר הבריטי ששהו בסטנלי, עד שהכוחות הצבאיים האלה הועברו בשנת 1985 לשדה התעופה הר פלזנט והמבנה התפנה. המוזיאון נפתח רשמית ב -13 בפברואר 1989 ב"בניין בריטניה" על ידי מושל איי פוקלנד לשעבר, סר רקס האנט. במשך מספר שנים גויסו כספים, והמבנה הנוכחי, בשטח המספנה ההיסטורית נפתח בשנת 2014. במבנה החדש נפתח חדר ובו תצוגות אינטראקטיביות המציגות את מלחמת פוקלנד, וכן תצוגות חדשות המציגות את ההיסטוריה הימית של האיים. בשנת 2010 קיבל המוזיאון את אוסף הבולים הלאומי של איי פוקלנד. מדיה וקבצים בנושא מוזיאון איי פוקלנד בוויקישיתוף אתר האינטרנט הרשמי של מוזיאון איי פוקלנד מוזיאון איי פוקלנד, ברשת החברתית אינסטגרם תיאור המוזיאון באתר "למטייל" אתר רשות התיירות של איי פוקלנד oral traditions מוצגי המוזיאון אתרי התיירות בסטנלי ההיסטוריה של מוזיאון איי פוקלנד
ז'ולי טאטון

ז'ולי טאטון (בצרפתית: Julie Taton; נולדה ב-6 בפברואר 1984) היא דוגמנית ומנחת טלוויזיה בלגית. מיס בלגיה לשנת 2003. טאטון נולדה בנאמור, ב-2003 זכתה בתואר מיס בלגיה. היא השתתפה כנציגת בלגיה בתחרויות מיס תבל, מיס עולם ומיס אירופה. לאחר סיום כהונתה כמלכת יופי היא הצטרפה לצוות ערוץ הטלוויזיה "RTL-TVI", היא גם הגישה תוכנית בוקר בערוץ הרדיו "Radio Contact". מ-2008 ועד 2011 הנחתה את תוכנית הלוטו של ערוץ France 2. ב-2009 השתתפה בגרסה הצרפתית של התוכנית המבצר. מ-2010 ועד 2012 הנחתה את הגרסה של ערוץ TMC לתוכנית בוס בהסוואה. ב-2010 יצא ספרה "Start to run : La forme et le fun en 10 semaines" בו היא נותנת עצות בנושאי בריאות וכושר. ב-2011 השתתפה בשעשועון הטלוויזיה הבלגי "Total Blackout". מדיה וקבצים בנושא ז'ולי טאטון בוויקישיתוף ז'ולי טאטון, במסד הנתונים הקולנועיים IMDb (באנגלית) julie taton : Biographie, Actu et Vidéos, MYTF1 (בצרפתית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רדיו רוסיה

רדיו רוסיה (ברוסית: Радиостанция «Радио России») היא תחנת רדיו פדרלית, שהוקמה בשנת 1990 ונמצאת בבעלות הפדרציה הרוסית באמצעות החברה הרוסית הממשלתית לשידורי רדיו וטלוויזיה. פרק זה לוקה בחסר. אנא תרמו לוויקיפדיה והשלימו אותו. סרגיי דווידוב (1990–1997) איגור אמברוסוב (1998–2000) ויטאלי דימארסקי (2000) אלכסיי אבאקומוב (1997–1998, 2000–2007) ויאצ'סלב אומאנובסקי (2007–2016) יקטרינה שצ'יוקינה (משנת 2016) אלכסנדר נחרושב (1991–1993) אלכסיי אבאקומוב (1993–1997) איגור אמברוסוב (1998–2000) ויטאלי דימארסקי (2000) אתר האינטרנט הרשמי של רדיו רוסיה רדיו רוסיה, ברשת החברתית פייסבוק רדיו רוסיה, ברשת החברתית אקס (טוויטר) רדיו רוסיה, ביישום טלגרם רדיו רוסיה, ברשת החברתית אינסטגרם רדיו רוסיה, ברשת החברתית VK רדיו רוסיה, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
כחל כחול-בטן

כחל כחול-בטן (שם מדעי: Coracias cyanogaster) הוא מין של עוף בסוג כחל, שחי באפריקה. באנגלית הוא מכונה Blue-bellied roller על שם בטנו הכחולה. הכחל כחול-הבטן הוא כחל גדול יחסית: אורך גופו הוא 28–30 ס"מ. זהו עוף צבעוני: ראשו לבן-קרמי וכך גם צווארו והחלק העליון של החזה; גבו ירוק כהה; בטנו בולטת בצבע כחול עז וכנפיו צבעוניות אף הן בצבעי כחול ותכלת עזים כאשר קצותיהן שחורים לעיתים. לבוגרים יש נוצות זנב באורך של עד 6 ס"מ. הניצוי של שני הזוויגים דומה, אך הניצוי של הצעיר דהוי יותר לעומת הבוגר. כמו שאר מיני הכחל גם עוף זה הוא מעופף אקרובטי שמסוגל גם לתעופה ישרה ומהירה וגם לאווירובטיקה הכוללת גלגולים ותעופה מעגלית. צבעיו הבוהקים מוסיפים לרושם שהוא עושה בתעופה. הציוץ שלו נשמע כמו "גה-גה-גה". הכחל כחול-הבטן נפוץ באפריקה ברצועה צרה בין סנגל לצפון קונגו. הוא חי בסוואנה על גבי עצים, בעיקר מהסוג Isoberlinia (אנ'). הכחל כחול-הבטן מקנן בנקרות עצים (חורים בגזעי עצים, לרוב מהסוג Isoberlinia) ואוכל חרקים. רוב היום הוא יושב על עצים אלו או על חוטי חשמל, מתצפת על סביבתו ואורב לטרף. הוא אוכל חרקים גדולים בהם חרגולים. בעונת הרבייה הוא מחזר אחרי הנקבה על ידי ביצוע מופעים אווירובטים והצגת נוצותיו הצבעוניות, בגווני כחול עז, לראווה. מבחינת מצב שימור הכחל כחול-הבטן מוגדר "ללא חשש" (Least Concern). ניתן לגדלו בשבי והוא מוצג במספר גני חיות. מדיה וקבצים בנושא כחל כחול-בטן בוויקישיתוף כחל כחול-בטן, באתר ITIS (באנגלית) כחל כחול-בטן, באתר NCBI (באנגלית) כחל כחול-בטן, באתר Animal Diversity Web (באנגלית) כחל כחול-בטן, באתר GBIF (באנגלית) כחל כחול-בטן באתר הרשימה האדומה של IUCN
וסטי FM

וסטי FM (ברוסית: Вести ФМ) היא תחנת רדיו פדרלית, שהוקמה בשנת 1990 ונמצאת בבעלות הפדרציה הרוסית באמצעות החברה הרוסית הממשלתית לשידורי רדיו וטלוויזיה. זוהי תחנת רדיו המתמקדת בדיווחי אקטואליה וחדשות יומיומיות ומהווה לתחנת השידור של פורטל Vesti.ru. תחנת הרדיו החלה את שידוריה בפברואר 2008. התחנה החלה את שידוריה לראשונה ב-5 בפברואר 2008 בתדר 97.6 מגהרץ במוסקבה ותחילה שידרה למוסקבה ולסנקט פטרבורג. כיום משדרת ל-60 יישובים ברחבי רוסיה. מדיה וקבצים בנושא וסטי FM בוויקישיתוף אתר האינטרנט הרשמי של וסטי FM וסטי FM, ברשת החברתית פייסבוק וסטי FM, ברשת החברתית אקס (טוויטר) וסטי FM, ביישום טלגרם וסטי FM, ברשת החברתית אינסטגרם וסטי FM, ברשת החברתית VK וסטי FM, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
רדיו מאיאק

רדיו מאיאק, רשמית חברת שידורי הרדיו הממלכתית "מאיאק" (ברוסית: «Государственная радиовещательная компания „Маяк“») היא תחנת רדיו פדרלית, הנחשבת לאחת מתחנות הרדיו הוותיקות במדינה. התחנה הוקמה בשנת 1964 כזרוע לשידורי רדיו של המפלגה הקומוניסטית של ברית המועצות. שידורי התחנה נקלטים בכל שטחי ברית המועצות לשעבר ואזורי חבר המדינות. מאז 1990 התחנה נמצאת בבעלות ממשלת רוסיה באמצעות החברה הממשלתית לשידורי רדיו וטלוויזיה והיא חברה באיגוד השידור האירופי. מדיה וקבצים בנושא רדיו מאיאק בוויקישיתוף אתר האינטרנט הרשמי של רדיו מאיאק אתר האינטרנט הרשמי של רדיו מאיאק רדיו מאיאק, ברשת החברתית פייסבוק רדיו מאיאק, ברשת החברתית אקס (טוויטר) רדיו מאיאק, ביישום טלגרם רדיו מאיאק, ברשת החברתית אינסטגרם רדיו מאיאק, ברשת החברתית VK רדיו מאיאק, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
הד מוסקבה

הד מוסקבה (ברוסית: Э́хо Москвы́) הוא שמה של תחנת רדיו מסחרית בבעלות גזפרום מדיה, המשודרת מדי יום בכל שעות היממה והיא אחת מתחנות הרדיו הפופולריות במדינה ומשדרת בעיקר למוסקבה ופרבריה. שידוריה החלו ב-22 באוגוסט 1990. שידורי התחנה מבוצעים ממוסקבה וניתנים לקליטה בערים רבות ברוסיה כמו גם במדינות ברית המועצות לשעבר, באמצעות רשת האינטרנט. עורך התחנה הראשי הוא העיתונאי הנודע אלכסיי ונדיקטוב. ב-1 במרץ 2022 התחנה הורדה מהאוויר בשל סיקור מלחמת רוסיה–אוקראינה, וב-3 במרץ, הדירקטוריון הודיע על סגירת התחנה. האולפן הישן האולפן הישן אולפן הטלוויזיה החדש של "הד מוסקבה" וערוץ RTVi אולפן הטלוויזיה החדש של "הד מוסקבה" וערוץ RTVi שגריר ארצות הברית ברוסיה ג'ון ביירל בריאיון לשדרני התחנה אלכסיי ונדיקטוב מראיין את מיכאיל גורבאצ'וב באולפן הטלוויזיה של התחנה מדיה וקבצים בנושא הד מוסקבה בוויקישיתוף אתר האינטרנט הרשמי של הד מוסקבה (ברוסית) הד מוסקבה, ביישום טלגרם הד מוסקבה, ברשת החברתית אינסטגרם הד מוסקבה, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אוריון אקספרס

אוריון אקספרס (ברוסית: Орион-Экспресс) הוא כינויה של קבוצת החברות "אוריון" (ברוסית: Группа компаний "Орион") המהווה חברת תקשורת וכבלים פדרלית רוסית, המספקת שירותי טלוויזיה לכלל רוסיה. החברה נמצאת כיום בבעלות קבוצת "אוריון" ונכון ליוני 2019 לשירות הטלוויזיה של החברה 3.15 מיליון מנויים, ההופכים אותה לאחת מהחברות הגדולות בתחומה במדינה. החברה החלה את פעילותה ב־2005 עם 152 אלף מנויים ועד 2011 כבר צמחה ל-537 אלף מנויים. כיום לחברה למעלה מ-3 מיליון מנויים והיא אחת מהחברות הטלוויזיה בלוויין הגדולות ברוסיה. אתר האינטרנט הרשמי של אוריון אקספרס אוריון אקספרס, ברשת החברתית פייסבוק
לב (פירושונים)

האם התכוונתם ל... לב – האיבר שמזרים את הדם אצל בעל חיים. לב האדם – איבר חלול ושרירי שמטרתו היא להזרים את הדם דרך כלי הדם בגוף האנושי קוצב לב – מכשיר טכנולוגיה מסייעת מושתל לב (מטבע) – המטבע של בולגריה מוסדות לב (רשת בתי קולנוע) – רשת בתי קולנוע בישראל מפלגת לב – מפלגה ישראלית, ידועה גם בשם "לב לעולים" לב (סיעה) – סיעה קצרת ימים בתקופת הכנסת החמש עשרה שהוקמה על ידי פורשי מפלגת המרכז המרכז האקדמי לב (מכון לב) – מוסד אקדמי (נקרא בעבר "בית הספר הגבוה לטכנולוגיה בירושלים") בתרבות לב (סמל) – הלב (ובצורתו: ♥) כסמל בתרבות האנושית אמוג'י לב אדום – אמוג'י בצורת לב אדום הלב (פירושונים) – מספר ערכים בשם זה: הלב (ספר) – ספר מאת אדמונדו דה אמיצ'יס משנת 1886 הלב (אנימה) – סדרת טלוויזיה מצוירת בהפקה יפנית המוכרת גם כ"מרקו" הלב (שיר) – שיר של מאיה בוסקילה לבבות – משחק קלפים לבבות (סרט) – סרט של הבמאי הצרפתי אלן רנה אישים ושמות לב (שם פרטי) – שם פרטי נהוג אצל רוסים ודוברי רוסית לב – שם משפחה עברי שמקורו במילה העברית המציינת את האיבר. הוא נהוג אצל דוברי עברית בישראל, ולעיתים קרובות הוא עברות של השם היהודי הרץ (הערץ, Hertz או Herz), שמקורו במילה הגרמנית שפירושה "לב". לעיתים מקורו בשם האשכנזי שמשמעותו "אריה" – ראה להלן. אברהם לב – משורר יידי ישראלי, איש קיבוץ גבעת השלושה; אביו של יגאל לב אברהם לב (כדורגלן) – כדורגלן ישראלי ארנסט לב – מלחין ומנצח, מנהל מוזיקלי ומורה למוזיקה זאב לב – פיזיקאי ישראלי יגאל לב – סופר ועיתונאי ישראלי; בנו של אברהם לב יהודה לב – קצין צה"ל בדרגת אלוף-משנה יוסי לב – מנחה שירה בציבור ישראלי יעקב לב – סופר ומשורר יהודי-עיראקי לירון לב – זמר ישראלי נחום לב – לוחם בסיירת מטכ"ל, בעל צל"ש הרמטכ"ל נימרוד לב – מוזיקאי ישראלי, אחיו של תומר לב עדנה לב – זמרת ישראלית עמיר לב – זמר ישראלי שרון לב – אתלטית ישראלית תומר לב – פרופסור ישראלי למוזיקה, אחיו של נימרוד לב לֶבּ – שם משפחה גרמני או יהודי שמקורו במילה הגרמנית Loeb (כיום, Loewe) שמובנה "אריה"; ביידיש לייב איזידור לב – רב והיסטוריון יהודי-צרפתי אמיל לב (Leeb) – מפקד בכיר בוורמאכט שפיקד על קורפוס במלחמת העולם השנייה ז'אק לב (Jacques Loeb) – רופא וביולוג גרמני-אמריקאי ממוצא יהודי ג'ף לוב – תסריטאי ואמן קומיקס אמריקאי ריצ'רד לוב – אחד מצמד הרוצחים היהודים-אמריקאים ליאופולד ולוב סבסטיאן לב – נהג מרוצי מכוניות צרפתי ממוצא גרמני-אלזסי טום לב – זמר צרפתי לב או לעוו – (Löw או Loew) שם משפחה אשכנזי, שבדומה לשם Loeb אצל יהודים הוא התרגום לגרמנית של השם העברי "אריה" הרב אשר לב – רב גרמני הרב בנימין וולף לעוו – רב וראש הישיבה בוורבוי הרב ירמיה לעוו – רב ואב"ד העיר שאטוראליאויהיי. בנו של הרב בנימין זאב יואכים לב – כדורגלן עבר גרמני ומאמן נבחרת גרמניה בכדורגל לאופולד לעף (מאוית לעיתים לב) – רב הונגרי עמנואל לעף – רב ובוטנאי, בנו של לאופולד מרקוס לואו – איש עסקים יהודי-אמריקאי, מחלוצי תעשיית הקולנוע האמריקאית הְלֶבּ – שם פרטי או שם משפחה אוקראיני או בלארוסי השקול כנגד השם הרוסי "גְלֶב". מקורו בנורמנית קדומה – Guðleifr "יורש של אל". אלכסנדר חְלֶבּ – כדורגלן בלארוסי הלב (פירושונים) לאב (פירושונים) לבב לבבי לעוו הרץ (פירושונים) הארט
אויגן שיפר

אויגן שיפר (בגרמנית: Eugen Schiffer; ‏14 בפברואר 1860 – 5 בספטמבר 1954) היה פוליטיקאי גרמני יהודי מומר, ששירת כשר האוצר ושר המשפטים. היה בין מקימי המפלגה הדמוקרטית הגרמנית והמפלגה הליברלית דמוקרטית של גרמניה. אויגן שיפר נולד בברסלאו (אז חלק של ממלכת פרוסיה) למשפחה יהודית. לאחר סיום בית הספר הוא למד משפטים בברסלאו, לייפציג וטובינגן. בשנת 1896 הוא התנצר. אויגן שיפר עבר לברלין ועסק בתחום.[דרושה הבהרה] במהלך מלחמת העולם הראשונה הוא היה אחראי על התחום המשפטי במשרד המלחמה. במקביל הוא היה חבר ברייכסטג. לאחר המהפכה הגרמנית שפר היה בין מקימי המפלגה הדמוקרטית הגרמנית וחבר בפרלמנט החדש. אויגן שיפר התמנה של שר האוצר הראשון של המדינה החדשה. לאחר חתימת חוזה ורסאי הוא נכלל בממשלה פעם נוספת, כאשר פעמיים היה שר המשפטים (פעם ראשונה הוחלף על ידי אנדראס בלונק ופעם שנייה כאשר החליף אותו). בשנים 1922–1923 הוא היה נציג גרמניה בבית הדין הבינלאומי לצדק. בשנת 1924 הוא היה בין תומכי תוכנית דוז. בשנת 1925 הוא עזב את המפלגה ואת החיים הפוליטיים. אויגן שיפר עבר לתחום עסקים. בשנת 1928 הוא פרסם ספר Die Deutsche Justiz בו הציע להנהיג שינויים רחבים במערכת המשפטית הגרמנית. בתקופת גרמניה הנאצית, בלחץ עורכי דין בעלי השפעה, הוא המשיך להתגורר בביתו עד לשנת 1943, ואז ביחד משפחתו נאלץ לעבור לגטו של ברלין. לאחר סיום מלחמת העולם השנייה הוא התגורר בשטח שנכבש על ידי ברית המועצות. באוגוסט 1945 הוא היה בין מקימי המפלגה הליברלית דמוקרטית של גרמניה ותוך זמן קצר עבר לברלין המערבית. אויגן שיפר נפטר בשנת 1954. מדיה וקבצים בנושא אויגן שיפר בוויקישיתוף נתוני הארכיון הגרמני אויגן שיפר, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
.je

.je היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בג'רזי (שטח חסות בריטי). הסיומת, שנפתחה בשנת 1996, מנוהלת בידי רשת האיים, המנהלת אף את דומיין הטריטוריה השכנה גרנזי, .gg . סיומת האינטרנט מחולקת לתתי-הסיומות הבאות: .co.je - לשימוש עסקי ופרטי .net.je - לספקי אינטרנט ומידע .org.je- לארגונים (חינם לעמותות ללא כוונות רווח) .sch.je - לבתי ספר ומוסדות להשכלה גבוהה מדיה וקבצים בנושא .je בוויקישיתוף אתר האינטרנט הרשמי של .je מידע על הסיומת ב-IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.yt

.yt היא הסיומת הלאומית (ccTLDs – Country Code Top Level Domains) של שמות המתחם (domain name) של אתרי אינטרנט הרשומים במיוט (טריטוריה צרפתית). הסיומת נפתחה בשנת 1997. אתר הרישום הרשמי של הדומיין מפנה להתאחדות האינטרנט הצרפתית, הרישום שהושעה בעבר הוחזר לפעילות בדצמבר 2011. מדיה וקבצים בנושא .yt בוויקישיתוף אתר האינטרנט הרשמי של .yt מידע על הסיומת ב-IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
טקס פרסי האקדמיה הבריטית לקולנוע ה-14

טקס פרסי האקדמיה הבריטית לקולנוע ה-14 שמעניקה האקדמיה הבריטית לאמנויות הקולנוע והטלוויזיה, נערך בשנת 1961, בו הוענקו פרסים לסרטים הטובים ביותר של שנת 1960. הדירה The Angry Silence משפט הקופים הבה נתאהב אלמר גנטרי צללים מוצאי שבת ובוקר יום א' ספרטקוס צלילי תהילה משפטי אוסקר ויילד לה דולצ'ה ויטה הירושימה אהובתי אורפאו נגרו רק בימי חול צוואתו של אורפיאוס 400 המלקות אוונטורה מוצאי שבת ובוקר יום א' The Angry Silence משפטי אוסקר ויילד צלילי תהילה ג'ק למון – הדירה ג'ורג' המילטון – Crime & Punishment, USA ברט לנקסטר – אלמר גנטרי פרדריק מארץ' – משפט הקופים ספנסר טרייסי – משפט הקופים איב מונטאן – הבה נתעלסה פיטר פינץ' – משפטי אוסקר ויילד ריצ'רד אטנבורו – The Angry Silence לורנס אוליבייה – הבדרן אלברט פיני – מוצאי שבת ובוקר יום א' ג'ון פרייזר – משפטי אוסקר ויילד אלק גינס – צלילי תהילה ג'ון מילס – צלילי תהילה רייצ'ל רוברטס – מוצאי שבת ובוקר יום א' היילי מילס – פוליאנה ונדי הילר – בנים ואוהבים שירלי מקליין – הדירה פייר אנג'לי – The Angry Silence מוניקה ויטי – אוונטורה ג'ין סימונס – אלמר גנטרי עמנואל ריבה – הירושימה אהובתי מלינה מרקורי – רק בימי חול The Angry Silence – בריאן פורבס טקס פרסי האקדמיה הבריטית לקולנוע ה-14, במסד הנתונים הקולנועיים IMDb (באנגלית) "BAFTA Awards Database: 1960". bafta.org. נבדק ב-2010-10-26.
סופרפוזיציה קוונטית

פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא הערך מתחיל באמצע, בלי הגדרה של הבסיס. סופרפוזיציה קוונטית היא עיקרון בסיסי בתורת הקוונטים. בתורת הקוונטים, מתואר מצב המערכת על ידי פונקציית גל, המתארת את ההסתברויות לאפשרויות השונות של מצב המערכת. בהינתן בסיס וקטורי הפורש את מרחב המצבים של המערכת ניתן לתאר את מצב המערכת סופרפוזיציה של מצבי הבסיס. אם נמדוד את המערכת בבסיס זה לא נקבל תוצאה דטרמיניסטית אלא התפלגות התואמת את התפלגות מצבי הבסיס בסופרפוזיציה, מלבד במקרה הפרטי בו הסופרפוזיציה מכילה מצב בסיס בודד. במקרה זה כל מדידה שתעשה בבסיס הנ"ל תיתן תמיד את התוצאה המתאימה לאותו מצב בסיס. לדוגמה: נניח מערכת קוונטית בעלת שני מצבים ובסיס מדידה:   | 0 ⟩ ,   | 1 ⟩ {\displaystyle \ |0\rangle ,\ |1\rangle } . המערכת נמצאת בסופרפוזיציה אם פונקציית הגל שלה היא   | ψ ⟩ = α | 0 ⟩ + β | 1 ⟩ {\displaystyle \ |\psi \rangle =\alpha |0\rangle +\beta |1\rangle } כאשר   | α | 2 + | β | 2 = 1       α , β ≠ 0 {\displaystyle \ |\alpha |^{2}+|\beta |^{2}=1\ \,\ \ \alpha ,\beta \neq 0} . הסיבה לשוויון האחרון הוא תנאי נירמול (כל מקדם בריבוע נותן את ההסתברות לקבל את המצב הצמוד אליו, סכום כל ההסתברויות =1) כאשר נמדוד את המערכת בבסיס המדידה, בהסתברות   | α | 2 {\displaystyle \ |\alpha |^{2}} נקבל שהיא במצב   | 0 ⟩ {\displaystyle \ |0\rangle } ואילו בהסתברות   | β | 2 {\displaystyle \ |\beta |^{2}} נקבל שהיא במצב   | 1 ⟩ {\displaystyle \ |1\rangle } . אפשר להמחיש מצב זה גם בהדגמת ניסוי החתול של שרדינגר, בניסוי זה נמצא חתול בתוך קופסה ולידו יש אטום בסופרפוזיציה של דעך/לא דעך ואטום זה קובע את חייו של החתול. אנו לא נוכל לדעת אם החתול מת או חי כיוון שברגע שנביט פנימה הסופרפוזיציה תיפסק כלומר שברגע שימדדו את האטום בזמן סופרפוזיציה אז הסופרפוזיציה תיפסק. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
גודזילה (פירושונים)

האם התכוונתם ל... גודזילה – סוג של מפלצת בדיונית גודזילה (זיכיון) – זיכיון של סרטים וקומיקס המבוסס על הדמות בשם זה גודזילה (קומיקס) – חוברות קומיקס המבוססות על הדמות סרטים: גודזילה (אנ') – סרט יפני משנת 1954 בבימויו של אישירו הונדה קינג קונג נגד גודזילה – סרט יפני משנת 1962 בבימויו של אישירו הונדה שובו של גודזילה (אנ') – סרט יפני משנת 1984 בבימויו של קוג'י השימוטו גודזילה 1985 (אנ') – רימייק יפני-אמריקאי משנת 1985 לסרט "שובו של גודזילה" גודזילה – סרט אמריקאי משנת 1998 בבימויו של רולנד אמריך גודזילה – סרט אמריקאי משנת 2014 בבימויו של גארת אדוארדס גודזילה: מלך המפלצות – סרט אמריקאי משנת 2019 בבימויו של מייקל דוהרטי גודזילה נגד קונג – סרט אמריקאי בבימויו של אדם וינגרד הצפוי לצאת בשנת 2020
סיפל (אי)

האי סיפל (באנגלית: Siple Island) הוא אי גדול ממזרח למפרץ ריגלי במדף הקרח גץ למול חוף באקוטיס בארץ מרי בירד שבאנטארקטיקה. אורכו של האי 119 קילומטרים, ושטחו 6,390 קמ"ר. שיא גובהו של האי בהר הגעש הר סיפל (הר געש מסוג חרוט מגן), שגובהו 3,110 מטרים מעל פני הים. בשל כך הוא האי ה-15 בגובהו בעולם. האי מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שבוצעו על ידי צי ארצות הברית במסגרת מבצע "קפיצה לגובה" בשנים 1965–1959. שמו של האי (וההר הגבוה שבו) ניתנו לו על ידי הוועדה המייעצת לשמות אנטארקטיים בשנת 1967. האי וההר נקראים על שמו של חוקר אנטארקטיקה פול אולמן סיפל (Paul Allman Siple), שהיה חבר במשלחת החקר של אדמירל בירד. כמו שאר ארץ מרי בירד, האי סיפל הוא טרה נוליוס, משמע שזהו שטח שלא נטענת עליו ריבונות. אך עם זאת, בשנת 2008 הוקמה מדינה לכאורה בשם פלנדרנסיס (אנ') הטוענת לריבונות על 5 איים של ארץ מרי בירד, ביניהם סיפל. מדיה וקבצים בנושא סיפל בוויקישיתוף האי סיפל, באתר הסקר הגאולוגי של ארצות הברית האי סיפל, באתר הגאזט האנטארקטי של ממשלת אוסטרליה האי סיפל, באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מהאי סיפל לאתרים סמוכים מידע גאוגרפי והיסטורי
יעקב ג'יי לביא

יעקב (ג'יי) לביא (נולד בשנת 1952) הוא מומחה לכירורגיית לב-חזה, פרופסור מן המניין אמריטוס בפקולטה לרפואה באוניברסיטת תל אביב. הקים וניהל את היחידה להשתלות לב במחלקה לניתוחי לב במרכז הרפואי שיבא בתל השומר, ויו"ר ועדת השתלות הלב והראות במרכז הלאומי להשתלות. לביא בן של אב ניצול שואה. רב-סרן במילואים, הוא בוגר בהצטיינות של הפקולטה לרפואה ע"ש סאקלר באוניברסיטת תל אביב. סיים התמחות בניתוחי לב וחזה במרכז הרפואי שיבא. התמחה בתחום השתלות הלב והלב המלאכותי במרכז הרפואי של אוניברסיטת פיטסבורג, ארצות הברית. לביא הקים בשנת 1991 את היחידה להשתלות לב במרכז הרפואי שיבא ושימש כמנהלה במשך 30 שנים. במסגרת היחידה בוצעו כ-300 ניתוחי השתלת לב. בשנת 1994 השתיל לביא לראשונה בישראל לב מלאכותי כגשר להשתלת לב ומאז הושתלו ביחידה בראשותו למעלה מ-250 חולים במגוון חלופות לב מכניות, הן כגשר להשתלת לב והן כתחליף קבוע להשתלה. בשנת 2001 ביצע השתלה ראשונה מסוגה בעולם של חלופה מכנית חדשנית ללב מסוג HeartMate 2 LVAD, לאחר שהיה שותף לצוות הפיתוח שלה במסגרת התמחותו במרכז השתלות הלב בפיטסבורג. לביא מכהן כפרופסור מן המניין אמריטוס בחוג לכירורגיה בפקולטה לרפואה של אוניברסיטת תל אביב. פרסם למעלה מ-150 מאמרים בספרות הרפואית, פרקים בספרים בתחום ניתוחי הלב, השתלות הלב והאתיקה של השתלות האיברים, וכן ספר מקיף בנושא בעיות קרישת דם בניתוחי לב. בשנת 2005 יזם לביא והציע את התוכנית של מתן קדימות בתור להשתלות איברים למועמדים להשתלה שיהיו חתומים ותיקים על כרטיס התורם, ופעל בשיתוף עם משרד הבריאות וועדת הבריאות של הכנסת להכללתה בחוק השתלות האיברים שהתקבל בשנת 2008. בנוסף יזם לביא את הסעיף הייחודי בחוק ההשתלות הישראלי האוסר מימון ביטוחי של השתלות איברים בחולים ישראלים המתבצעות בארצות בהן מתקיים סחר באיברים או נטילת איברים בניגוד לכללים האתיים הבינלאומיים. לביא כיהן כיו"ר האיגוד הישראלי לכירורגיית לב וחזה וכנשיא החברה הישראלית להשתלות איברים של ההסתדרות הרפואית. לביא חבר במועצה הלאומית למחלות לב, נציג ישראל בוועדת המעקב הבינלאומית אחר יישום הצהרת איסטנבול כנגד סחר באיברים וחבר בוועד המייעץ של ארגון הרופאים הבינלאומי כנגד נטילת איברים בכפייה. יעקב ג'יי לביא, סרטון באתר יוטיוב ממחקריו של ג'יי לביא באתר PubMed פרופ' יעקב לביא בית חולים תל השומר תומר ולמר, לראשונה בישראל: מושתלת לב ילדה זוג תאומות בריאות, באתר nrg‏, 25 ביולי 2010 פרופ' יעקב ג'יי לביא אוניברסיטת תל אביב פרופ' יעקב (ג'יי) לביא, באתר ynet, 4 בנובמבר 2003
סיפל

האם התכוונתם ל... סיפל (אי) – אי גדול בארץ מרי בירד שבאנטארקטיקה הר סיפל – הר געש באי סיפל חוף סיפל – חוף בארץ אדוארד השביעי שבאנטארקטיקה תחנת סיפל – תחנת מחקר באנטארקטיקה כיפת הקרח סיפל – כיפת קרח באנטארקטיקה רכס סיפל – רכס בארץ ויקטוריה שבאנטארקטיקה אוליבר סיפל – חייל מארינס מעוטר, יוצא מלחמת וייטנאם. בספטמבר 1975 סיכל התנקשות בחייו של נשיא ארצות הברית, ג'רלד פורד. פול סיפל – חוקר אנטארקטיקה נוסחת סיפל-פאסל – נוסחה לחישוב אינדקס צינון הרוח